OzLabs/hebrew-wiki-articles huggingface dataset:
קנט קיהל

קנט קיהל (באנגלית: Kent Kiehl; נולד בשנת 1969) הוא פרופסור לפסיכולוגיה ומומחה למדעי המוח שתחומי המחקר העיקריים שלו הם פסיכופתיה, אינטראקציה בין מדעי המוח ומערכת המשפט והערכת מסוכנות. קיהל הוא פרופסור במחלקה לפסיכולוגיה של אוניברסיטת ניו מקסיקו.<ref></ref> קיהל השלים את התואר הראשון שלו באוניברסיטת קליפורניה בדייוויס וקיבל את הדוקטורט שלו בשנת 2000 מאוניברסיטת קולומביה הבריטית בהדרכתו של רוברט ד' הייר ופיטר לידלה.

את רוב הקריירה שלו מקדיש קיהל לחקר מדעי המוח של הפרעות נפשיות שונות, בפרט פסיכופתיה, הפרעות פסיכוטיות (סכיזופרניה, הפרעה דו-קוטבית, הפרעות אפקטיביות), פגיעה מוחית בעקבות טראומה, שימוש לרעה בסמים ופראפיליות. ד"ר קיהל פרסם למעלה מ-200 מחקרים שעברו ביקורת עמיתים, וחיבר מספרים ספרים על אוכלוסיות בסיכון גבוה לרצידיביזם.<ref name=":0"></ref>

רשת המחקר של קיהל עברה בין בתי סוהר שונים בארצות הברית וביצעה בדיקות MRI באוכלוסיית האסירים על ידי סורק נייד.<ref name=":1"></ref><ref></ref> כתוצאה מכך, לרשת המחקר של קיהל את המאגר הגדול בעולם של סריקות והדמיות מוח.<ref name=":1" /> רשת המחקר של קיהל מוקדשת לגילוי וקידום פתרונות קליניים למניעה, אבחון וטיפול בהפרעות נפשיות והפרעות נוירולוגיות אחרות.

לפי גוגל סקולר, המאמרים של ד"ר קיהל צוטטו יותר מ-22,000 פעמים והוא שומר על מדד H של 77.<ref name=":0" /><ref></ref>

== ראו גם ==
* רשימת הפסיכופתיה המעודכנת
* הרווי קלקלי

== הערות שוליים ==

2023 06
אלינור מרי דרווין

אלינור מרי דרווין (באנגלית: Elinor Mary Darwin; 1871 – 2 במאי 1954) הייתה מאיירת וציירת פורטרטים ילידת אירלנד. איוריה נכללו בכמה מספרי הילדים של בעלה ברנרד דרווין, נכדו של צ׳ארלס דרווין.

== חיים אישיים ==
אלינור מרי מונסל נולדה בלימריק, אירלנד, בתם הבכורה של ויליאם תומאס מונסל (1843–1887), שופט ושל אלינור ור, בתו של רוברט אובריאן, מהכנסייה של לימריק (בנו של סר אדוארד אובריאן, הברון הרביעי). אביו של ויליאם תומאס מונסל, הכומר ג'ון סמואל בוולי מונסל (1811–1875). ויליאם תומאס שימש כמזכירו הפרטי של לורד אמלי כשר הדואר והטלגרף בממשלת בריטניה.<ref>Lodge's Peerage, Baronetage, Knightage and Companionage of the British Empire, John Lodge, 1907, p. 707.</ref><ref>Burke's Peerage and Baronetage, 107th ed., 2003, vol. 2, p. 2038.</ref><ref>Joseph Jackson Howard. Visitation of England and Wales. Priv. print.; 1905. p. 9.</ref>

בגיל 17 אלינור עזבה את אירלנד ללונדון.<ref>Ruth Hill Viguers. Illustrators of Children's Books, 1744–1945: Supplement, 1946–1956. Horn Book; 1958. p. 296.</ref> אחיה ג'ון רוברט מונסל היה סופר ומאייר לילדים, ששיתף פעולה עם הרברט יוז בגרסה מוזיקלית משנת 1935 ל-The Rivals של ריצ'רד ברינסלי שרידן.

היא למדה בבית הספר לאמנות סלייד בלונדון, וזכתה במלגה ב-1896.

היא נישאה לברנרד דרווין ב־31 ביולי 1906 בכנסיית סנט לוק, צ'לסי בלונדון, אנגליה. הוא היה כתב גולף ונכדו של חוקר הטבע הבריטי צ'ארלס דרווין.<ref>Virginia Woolf; Anne Olivier Bell. 1920–1924. Hogarth Press; 1977</ref><ref>Tim M. Berra. Darwin and His Children: His Other Legacy. Oxford University Press; 26 September 2013.</ref> ילדיהם היו אורסולה דרווין (1908–2011)<ref>Whiting, David (3 February 2010). "Ursula Mommens obituary". The Guardian. </ref> וסר רוברט ורה דרווין (1910–1974).

לפני מלחמת העולם השנייה רבים מבני משפחת דרווין הפכו לחברים באגודת האאוגניקה. אלינור הפכה לאחת מעמיתי האגודה, וכך גם אשתו של לאונרד דרווין מילדרד ונשות דרווין אחרות.<ref>Tom Blaney. The Chief Sea Lion's Inheritance. Troubador Publishing Ltd; 1 May 2011</ref>

היא קבורה בחצר הכנסייה הקדושה מרי הבתולה, דאון, קנט; בקרבת מקום נמצא ביתה של משפחת דרווין.<ref>Sir Charles Tennyson, "Obituary: Mrs. Elinor Mary Darwin." The Times, Friday, May 07, 1954; pg. 11</ref>

=== יצירה ===
אלינור הייתה פעילה מ-1899 לערך עד 1929. לפני שנישאה, אלינור מונסל הייתה אחת המאיירות שעבדו עם ייטס, אותו פגשה ב-1899 והוא העריך את חיתוכי העץ שלה, וביקש ממנה ליצור לוגו לתיאטרון. היא יצרה חריטת עץ של תמונה רומנטית של המלכה מייב עם אחד מכלבי הזאב שלה שהופיעו בתוכניות התיאטרון החל משנת 1904. היא יצרה את השער ל"הגבעות היפות של אירלנד" של סטיבן גווין, שיצא לאור ב-1906.

היא איירה כמה מספרי בעלה, כמו סיפורו של מר טוטלו, <ref>Bernard Darwin; Elinor Darwin. The Tale of Mr. Tootleoo. Nonesuch Press; 1925.</ref> וחלום סרק,<ref>Bernard Darwin. Every Idle Dream ... With Illustrations by Elinor Darwin. [Essays.].. London; 1948.</ref> וכן איירה ספרים נוספים.

עבודותיה הוצגו בתערוכה בוייטצ'אפל ב-1913.<ref>Irish Art Loan Exhibitions, 1765–1927. Manton Pub.; 1990.</ref>

==קישורים חיצוניים==
* 

== הערות שוליים ==

קטגוריה:ציירות איריות
קטגוריה:ילידות 1879
קטגוריה:נפטרות ב-1954
פארק פלנטי

פארק פלנטי (בפולנית: Planty) הוא אחד הפארקים העירוניים הגדולים ביותר בקרקוב, פולין. הוא מקיף את העיר העתיקה של קרקוב, שם עמדו חומות העיר מימי הביניים עד תחילת המאה ה-19.

== מבנה הפארק ==
שטח הפארק הוא 52 דונם ואורכו 4 ק"מ. הוא מורכב משרשרת של שלושים גנים קטנים יותר המעוצבים בסגנונות מגוונים ומעוטרים באנדרטאות ומזרקות רבות. בפארק למעלה מעשרים פסלים של דמויות היסטוריות בפארק, בהן אנדרטאות לניקולאוס קופרניקוס, יאן מטייקו, המלכה ידוויגה והמלך ולדיסלב השני יגיילו, וכן, שלטי זיכרון המנציחים, בין היתר, את יאן דלוגוש וסטניסלב ויספיאנסקי.

בפארק שביל הליכה פופולרי בקרב תושבי קרקוב.
רוב האתרים ההיסטוריים של קרקוב הישנה ממוקמים בתוך חגורת פארק פלנטי לאורך הדרך המלכותית מהפרוור מימי הביניים של קלפרז דרך הפארק דרך שער פלוריאן – בצדה הצפוני של חומות העיר העתיקה.
טירת ואוול ההיסטורית בגבעת ואוול, הסמוכה לפיתול נהר הוויסלה, מהווה את הגבול הדרומי של פארק פלנטי.

== היסטוריה ==
בתחילת המאה ה-19 החלה העיר המתרחבת החלה מעבר לחומות המגן הישנות. מצב החומות הידרדר עקב חוסר תחזוקה לאחר חלוקת פולין. כתוצאה מכך הורה הקיסר פרנץ הראשון מאוסטרו-הונגריה על פירוק הביצורים הישנים. אך בשנת 1817 הצליח פרופסור פליקס רדוואנסקי מהאוניברסיטה היגלונית לשכנע את מושב הסנאט של הרפובליקה של קרקוב לחוקק חקיקה של שימור חלקי של הביצורים הישנים, שער פלוריאן והברביקן הסמוך (כיום הברביקן הוא אחד משלושה מאחזים מבוצרים כאלה בלבד הקיימים באירופה).

בין השנים 1822–1830 הוקמה החגורה הירוקה במקום חומות ימי הביניים כחלק מיוזמות הפיתוח העירוני לשימור קרקוב כ"עיר גנים".

== גלריה ==
<gallery mode="packed" widths="200" heights="200" perrow="3">
קובץ:Planty_Park,_autumn,_Old_Town,_Krakow,_Poland.jpg|שביל עם ספסלים מתחת לעצים בסתיו
קובץ:010Planty.JPG|אנדרטת גרז'ינה
קובץ:Sowy-RzeźbyBronisławaChromego-Planty-POL, Kraków.jpg|פסל ינשופים בפארק
</gallery>

==קישורים חיצוניים==

* [http://www.krakow4u.pl/index.php?parametr=inne/mury_obronne/mury_obronne על חומות העיר], באתר "Krakow Info" 
* [http://www.krakow-info.com/planty.htm טבעת גן פלנטי] 

קטגוריה:פולין: פארקים
קטגוריה:קרקוב
פלנטי
אמא (שיר של שירי מימון)

"אמא" הוא סינגל שהוקלט על-ידי הזמרת הישראלית שירי מימון. השיר יצא לאור ב-6 בפברואר 2023, על-ידי חברת התקליטים הליקון.

== רקע וכתיבה ==
השיר נכתב על-ידי אור מילשטוק, הולחן על-ידי עמרי קסטן והופק על-ידי רון בקל. השיר יצא כשבוע לאחר שילדה מימון את ביתה השלישית, אמה<ref></ref>.

מימון שיתפה כי השיר נוצר לאחר פגישתה עם מילשטוק וקסטן באולפן, בה שיתפה אותם בחוויותיה המורכבות כאמא<ref></ref>. כן הוסיפה כי לאחר ששמעה את השיר ונכנסה להקליטו – "לא הצליחה לעצור את הדמעות"<ref></ref>.

מימון הקדישה את השיר לכל האמהות שמקריבות את גופן ונפשן למען ילידהם בכל יום מחדש<ref></ref><ref></ref>. עם צאתו, התקבל השיר בחיבוק חם מהקהל ומאימהות רבות, זכה לגרסאות כיסוי, זכה להשמעות מרובות ברדיו ונכנס לפלייליסט של כאן גימל.

ביום הזיכרון לחללי צה"ל שחל באותה השנה, הופיעה מימון בטקס המרכזי, וביצעה את השיר לצד אימהות שכולות ששיתפו על חוויותיהן והאובדן שלהן. מאוחר יותר באותה השנה, הופיעה מימון עם השיר על בימת קיסריה במסגרת חגיגות 20 שנות הקריירה שלה.

== מיקומי שיא ==

== קישורים חיצוניים ==
* [https://www.youtube.com/watch?v=k5Gw5Z8-Vjk סרטון השיר "אמא"] באתר יוטיוב
* [https://shironet.mako.co.il/artist?type=lyrics&lang=1&prfid=2675&wrkid=57065 מילות השיר "אמא"] באתר שירונט

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי שירי מימון
קטגוריה:שירים בעברית
קטגוריה:שירים על אמהות
קטגוריה:שירים על היריון
קטגוריה:סינגלים בהוצאת הליקון
בתנוראית יהודית

הבתנוראית היהודית היא להג של יהודי בית תנורא בכורדיסטן העיראקית, הוא בין הניבים הנדירים ביותר ובסכנת הכחדה חמורה ביותר של ארמית יהודית. היא גם אחת השפות השמרניות ביותר הן בשפות הנאו-ארמיות היהודיות והן בשפות הנאו-ארמיות הצפון-מזרחיות בפרט.<ref></ref>

זהו להג של השפה לישאנא דני, השפה נכתבת באלפבית העברי.

נכון ל-2023 מספר הדוברים הוא פחות מ-10, רובם דוברים פסיביים המשתמשים רק בעברית כשפת דיבור.

== היסטוריה ==
יהודים אשר שפת היום יום שלהם הייתה ארמית התיישבו באורמיה כבר בסוף המאה השמינית לפני הספירה (הניב הארמי של יהודי אורמיה והאזור היה שונה מהניב של התלמוד הבבלי ונקרא בפי אנשי האקדמיה "הארמית החדשה"). זהו ניב הקרוב מאוד לאשורית.

כתוצאה מגלות זו דיאלקטים נאו-ארמיים שונים היו מדוברים על פני שטח רחב מימת אורמיה ועד ימת ואן (בטורקיה), עד למישור מוסול (בעיראק) וחזרה אל סננדג' (שוב באיראן).

ישנם שני אשכולות ניבים עיקריים של נאו-ארמית יהודית. מקבץ הדיאלקטים הצפוני התרכז באורמיה ובסלמאס במחוז מערב אזרבייג'ן של איראן, והשתרע לתוך הכפרים היהודיים של מחוז ואן, טורקיה.<ref></ref> מקבץ הדיאלקטים הדרומי התמקד בעיירה מהאבאד ובכפרים שמדרום לאגם אורמיה.<ref></ref>

בשנות ה-40 של המאה ה-20 דיברו בתנוראית יהודית 17 משפחות גדולות בכפר היהודי בית תנורא בעיראק. קהילה זו היגרה בשלמותה לישראל בשנת 1951. מאז נשחק הניב עם נוכחות השפה העברית וגרסאות נאו-ארמיות אחרות הקיימות בישראל.

== פונולוגיה ==
{| class="wikitable"
|+עיצורים
!
! עיצורים שפתיים
! עיצורים שיניים / עיצורים מכתשיים
! עיצורים בתר מכתשיים
! עיצור וילוני
! עיצורים ענבליים
! עיצורים לועיים
! עיצורים סדקיים
|-
! עיצורים סתומים / עיצורים מחוככים
| p (ṗ) b (ḅ)
| t ṭ d (ḍ)
| č č̣ j
| ק"ג
| ש
|
| א
|-
! עיצורים חוככים
| f (v)
| θ ð (ð̣) s ṣ z (ẓ)
| š ṣ̌ ž (ẓ̌)
|
| x ɣ
| ḥ `
| ח
|-
! עיצורים אפיים
| מ ṃ
| נ
|
|
|
|
|
|-
! עיצורים שוטפים
| w
| nl ḷ r ṛ
| y
|
|
|
|
|}

== ראו גם==
* ארמית יהודית
* שפות יהודיות
* לישאנא דני
* לישאן דידן
* ארמית חדשה יהודית טרנס-זאבּית
* ברזאנית יהודית
* לישאניד נושאן

== הערות שוליים ==

== ביבליוגרפיה ==
* 
קטגוריה:כורדיסטן: שפות
קטגוריה:ישראל: שפות
קטגוריה:שפות יהודיות
Deep Space 1

Deep Space 1 (בעברית: חלל עמוק 1) הייתה משימה ששוגרה על ידי נאס"א לבדיקת טכנולוגיות מתקדמות כחלק של תוכנית המילניום החדש. המטרה הייתה לעבור ליד אסטרואיד וכוכב שביט ולהעביר צילומים ונתוני מדידות. 

==בדיקת טכנולוגיות==
על הגשושית הותקנו מספר חידושים טכנולוגיים שדרשו בדיקה:
* מנוע יונים בהספק 2,100 ו"ט.
* Autonav - מערכת ניווט חדשה להקטנת התערבות מרכז בקרה בשינויי מסלול
* Remote agent - מערכת תוכנה שמסוגלת לבדוק ולתקן את עצמה
* SDST - מערכת תקשורת ארוכת טווח מתקדמת
* MICAS - מערכת שכללה מצלמה דיגיטלית וספקטרומטר
* PEPE - מערכת לחקר פעילות השמש
* SCARLET - פאנל סולארי מתקדם

==תיאור המשימה==
המשימה הייתה אמורה לצאת לדרך ביולי 1998. ממספר סיבות השיגור נדחה

בגלל דחיה בשיגור, מטרות המשימה השתנו והיא הייתה אמורה לעבור ליד אסטרואיד 9969 Braille עם אפשרות להארכת טיסה לכיוון וכוכב שביט 107P/Wilson–Harrington. המשימה שוגרה ב-24 באוקטובר 1998 מנמל החלל קייפ קנוורל בעזרת משגר דלתא 2.

מנוע יונים כשל לאחר 4.5 דקות עבודה. בהמשך הוא חידש את העבודה ופעל ללא תקלות. עוקב כוכבים של הגשושית הפסיק את הפעולה. צוות בקרה הצליח להפעיל את מערכת MICAS במקומו והיה ניתן להמשיך בטיסה לכיוון היעד. מערכת Autonav פעלה באופן סביר אך מפעם לפעם היה צורך בהתערבות מרכז בקרה.

מסלול ליד אסטרואיד 9969 Braille היה מתוכנן לעבור כ-240 מ' ממנו. עקב בעיות טכניות בשנת 1999 הגשושית עברה כ-26 ק"מ ממנו ומערכת Autonav לא הצליחה לכוון את המצלמה באופן אופטימלי. איכות התמונות שהתקבלו הייתה נמוכה. לאחר סיום מטלה זו הוחלט להמשיך את הטיסה לכיוון כוכב שביט.

בשנת 2001 הגשושית עברה ליד 107P/Wilson–Harrington והועברו צילומים באיכות גבוהה.

במקביל לפעולות אלו הועברו צילומי מאדים באיכות גבוהה.

ב-18 בדצמבר 2001 ממרכז הבקרה הועברה פקודה להפסקת פעילות המנוע ומשימה הסתיימה.

עלות כוללת של המשימה הייתה כ-150 מיליון $.

==קישורים חיצוניים==

* 

*[https://www.jpl.nasa.gov/news/press_kits/ds1asteroid.pdf תיאור המשימה] 
*[https://www.jpl.nasa.gov/nmp/ds1/index.php תיאור המשימה וממצאים]
* [https://web.archive.org/web/20090509104812/http://nmp.jpl.nasa.gov/ds1/DS1_Extended_Mission.pdf תיאור מפורט של המשימה]

==הערות שוליים==

קטגוריה:משימות לחקר מערכת השמש
בדיחות רדיו ירוואן

בדיחות רדיו ירוואן הן בדיחות נושאות אופי פוליטי שהעבירו ביקורת על המשטר הקומוניסטי. הן הופיעו בברית המועצות במחצית השנייה של המאה העשרים והיו מוכרות היטב בכל ארצות מזרח אירופה.

רדיו ירוואן הוא שם נרדף ל"תחנת הרדיו הציבורית הבינלאומית של ארמניה" (בארמנית: Հայաստանի հանրային ռադիո ) שהוקמה בשנת 1967 ושידרה חדשות ומוזיקה בשפות ארמנית, כורדית, ערבית, טורקית ושפות מערב אירופאיות רבות. כיום (שנת 2023) פועלת בארמניה תחנה בשם רדיו ירוואן FM המשדרת מוזיקה בשפה הארמנית.
בדיחות רדיו ירוואן

בדיחות רדיו ירוואן נבנו במתכונת של תוכנית שאלות ותשובות בדיונית בה מאזינים פונים בשאלה לתחנת הרדיו והתחנה עונה. מבנה הבדיחה היה: המאזין שואל ... רדיו ירוואן עונה ... . התשובה אמרה דבר והיפוכו ( בעיקרון כן\לא, באופן כללי כן\לא, אבל ...) הייתה לא הגיונית וגילמה בתוכה ביקורת סמויה, גלויה או מרומזת על המשטר ועל החיים במדינה.

כותבי הבדיחות נשארו אלמוניים. לא ידוע בוודאות באיזה מקום בברית המועצות נכתבו הבדיחות הראשונות או מדוע הוחלט לבסס את הבדיחות על תוכנית ששודרה כביכול ברדיו ירוואן.

גם בנושא זה הופצה בדיחה: <ref></ref>

מחברי הספר "תרבות ירוואן" סבורים שבדיחות רדיו ירוואן היו פרודיה לתוכנית הרדיו הרוסית "שאלות ותשובות" בה ניתנו תשובות מתחמקות ודו-משמעיות לשאלות שנשאלו על ידי מאזינים זרים. לדעתם הבדיחות לא הומצאו בארמניה על ידי ארמנים. <ref>Svetlana Lurie, Armen Davtyan. Yerevan Civilizati on Cultural Code and Political Myth of Contemporary Armenia: 1921-2004. (Ереванская цивилизация. Культурный код и политический миф современной Армении: 1921-- 2004 гг.). Moscow, 2007</ref>

הבדיחות הופצו בדרך כלל מפה לאוזן וזכו לגרסאות שונות, המותאמות לתרבות המקומית במדינות השונות של הגוש הקומוניסטי. לדוגמת הבדיחה הבאה, הלועגת לחוסר אמינות המידע המופץ לציבור:<ref></ref>

בדיחות שנגעו לחיי היום-יום, דוגמת הבדיחה:

הופצו במזרח אירופה באמצעות כתב העת הסובייטי "ספוטניק" (גר') שיצא לאור בין השנים 1967 – 1991 בברית המועצות.

במהלך השנים נעשו מספר ניסיונות להוציא לאור אוספים של "בדיחות רדיו ירוואן", ביניהם אוסף של 300 בדיחות שיצא לאור ברוסית וברומנית, ערכת זיכרון הכוללת רדיו וספר, ואוסף של 50 בדיחות שיצא לאור בצרפתית. <ref></ref> <ref></ref> <ref></ref>

שפע רב של בדיחות רדיו ירוואן ממשיך להתפרסם באינטרנט.

==קישורים חיצוניים==

== הערות שוליים ==

קטגוריה:בדיחות
קטגוריה:הומור
קטגוריה:צחוק
קטגוריה:ארמניה: תרבות
קטגוריה:ברית המועצות: פוליטיקה
Digimon Survive

Digimon Survive הוא רומן חזותי עם אלמנטים של משחק תפקידים.<ref></ref> המשחק פותח על ידי חברת Hyde<ref></ref> והופץ על ידי חברת היפניות. המשחק הופץ עבור קונסולות הנינטנדו סוויץ', פלייסטיישן 4, המחשב האישי וה-Xbox One.

המשחק הוכרז בשנת 2018 ובתחילה נועד להיות פרויקט יותר קטן (מבחינה תקציבית) בהשוואה למשחקי הדיג'ימון האחרים. למרות זאת, ככל שתהליך הפיתוח נמשך, המפיק קאזומשה האבו הבין שהתקציב הזעום מספיק על מנת לממש את החזון שלו. האבו הפסיק את פיתוח המשחק והתחיל אותו מחדש, כאשר הפעם הוא משתמש במנוע אחר.<ref></ref> זאת, ביחד עם השפעת מגפת הקורונה, גרמו לדחיית המשחק, שהיה אמור להשתחרר בשנת 2019 במקור.<ref></ref>

המשחק הופץ ביפן ב-28 ביולי 2022 עבור הנינטנדו סוויץ' והפלייסטיישן 4. גרסאות המחשב האישי וה-Xbox One שוחררו יום לאחר מכן, ביחד עם הגרסאות עבור צפון אמריקה. המשחק קיבל ביקורות מעורבות.<ref></ref>

== משחקיות ==
המשחק הוא משחק רומן ויזואלי עם אלמנטים של משחק תפקידים.<ref></ref><ref></ref> לשחקנים ניתנות מספר בחירות במהלך עלילת המשחק, ואלו יכולות להשפיע ישירות על העלילה ועל הצורות שאליהן הדיג'ימונים (שבמשחק זה נקראים "קמונוגמי") יכולים להתפתח. ניתן לסיים את המשחק דרך מספר סופים אפשריים, כשכל בחירה חדשה פותחת התפתחות חדשה.<ref></ref> בחלק מהסופים האפשריים במשחק, חלק מהדמויות יכולות למצוא את מותן.<ref></ref>

המשחק מציג מספר סגנונות משחק ששונים האחד מהשני: החלק הנרטיבי, חיפוש, שיטוט חופשי וקרבות חופשיים. החלק הנרטיבי הוא מבוסס טקסט ויותר מתמקד בעלילה. החיפוש מתמקד בחיפוש משאבים ברחבי המפה על מנת לשרוד. בשיטוט החופשי, לשחקן יש בחירה לגשת למספר מקומות ולדבר עם אנשים שונים תחת מגבלת זמן. בקרבות חופשיים השחקן יכול לאמן את הדיג'ימונים שלו ולאסוף חפצים שונים.<ref></ref>

== עלילה ==
טאקומה מומוזוקה, מינורו הינאטה, אוי שיבויה, סאקי קימישמה, ריו טומינגה, שוג'י קיאמה, קאיטו שינומו, מיו שינומו ותלמידים נוספים יוצאים לטיול בית ספרי במהלך חופשת האביב. ביום השני לטיול, טאקומה, מינורו ואוי מבקרים במקדש מפורסם ביפן כדי לחקור אגדה אורבנית העוסקת בישות בשם "אל החיה" ולומדים שבקרוב ייערך במקדש פסטיבל. במהלך שיטוטם במקדש, החבורה פוגשת קמונוגמי בשם קורומון. החבורה שומעת זעקה והולכים בעקבותיה ביחד עם קורומון, שם הם מגלים את חברי כיתתם מותקפים על ידי קמונוגמי נוסף. קורומון מתפתח לאגומון ומבריח את הקמונוגמי. בנקודה הזאת, טאקומה וחבריו מגלים שהם כבר לא בעולם שלהם, אלא בעולם אחר לגמרי.

== ביקורות ==
{| class="wikitable"
|+
! colspan="2" |Metacritic
|-
|קונסולה
|ניקוד
|-
|נינטנדו סוויץ'
|77/100<ref></ref>
|-
|המחשב האישי
|83/100<ref></ref>
|-
|פלייסטיישן 4
|70/100<ref></ref>
|-
|Xbox One
|70/100<ref></ref>
|}

== קישורים חיצוניים ==
* 
* 

== הערות שוליים ==

קטגוריה:משחקי תפקידים ממוחשבים
קטגוריה:משחקי וידאו משנת 2022
קטגוריה:משחקי נינטנדו סוויץ'
קטגוריה:משחקי מחשב
קטגוריה:משחקי פלייסטיישן 4
קטגוריה:משחקי Xbox One
קטגוריה:משחקי תפקידים טקטיים ממוחשבים
קטגוריה:רומנים חזותיים
קטגוריה:משחקי וידאו שפותחו ביפן
אינטלקטוערסית

"אינטלקטוערסית" הוא סינגל של הזמרת-יוצרת הישראלית אודיה, שיצא לאור ב-13 ביוני 2023 על ידי חברת התקליטים הליקון ארומה מיוזיק.<ref name=":0"></ref> הסינגל יצא ביחד עם סינגל נוסף, "הזוג המלכותי".<ref></ref>

== רקע וקידום ==
הסינגל הכפול הוא הפרויקט המוזיקלי הראשון שאודיה הוציאה מאז שזכתה בפרס "תגלית השנה" של אקו"ם.<ref name=":1"></ref> אודיה שאלה את העוקבים שלה באינסטגרם איזה משני השירים להוציא, ובסופו של דבר החליטה להוציא את שניהם.<ref name=":2" />

אודיה שיתפה את החדשות על יציאת השירים החדשים באינסטגרם, והביעה אופטימיות והתרגשות לקראת היציאה.<ref name=":1" /> היא גם עודדה את עוקביה לשתף את השיר המועדף עליהם מבין השניים לאחר האזנה.<ref></ref>

== הרכב ==
השיר נתפס כתשובה הנשית לשיר "אינטלקטוערס" שהוציאה אודיה בשנה הקודמת, ולדברי אודיה - היא מתייחסת לשיר כאל 'אשתו' של השיר "אינטלקטוערס".<ref name=":1" /> השיר "אינטלקטוערס" היה להיט גדול, וצבר כמעט 10 מיליון צפיות ביוטיוב תוך עשרה חודשים.<ref name=":1" />

מילות השיר משקפות נושאים של התגברות על מערכת יחסים מהעבר ועצמאות. המילים משדרות תחושת ביטחון ואסרטיביות בהתמודדות עם חוויות העבר.<ref></ref> אודיה מתייחסת לביקורות בשיר, ומכירה בטענה ש"כל השירים שלה זהים". בתגובה, היא מציינת בשיר כי היא משנה את הקצב שלה בתגובה לביקורת. היא גם מתייחסת לביקורת על הגייה לא ברורה באומרה, "הפעם הדיקציה דה בקס".<ref name=":2" />

השיר מתואר כ"שיר ראפ של ממש, עם ביט עצבני בסגנון דריל".<ref name=":2"></ref>

== מיקומי שיא ==

== קישורים חיצוניים ==

* 

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אודיה
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים שנכתבו על ידי סטטיק
קטגוריה:שירים שהופקו על ידי Triangle
קטגוריה:שירי היפ הופ בעברית
קטגוריה:סינגלים בהוצאת הליקון ארומה מיוזיק
המנון אוסטריה (1929–1938)

תבורכי עד אינסוף (בגרמנית: Sei gesegnet ohne Ende) הידוע גם בשם המנון קרנשטוק הוא שיר ששימש כהמנונה הרשמי של הרפובליקה האוסטרית הראשונה מ-1929, וכן של אוסטריה הפשיסטית עד 1938, האנשלוס.

ברפובליקה האוסטרית השנייה, שקמה ב-1945, אומץ השיר "ארץ ההרים, ארץ פלג מים" (גרמנית: Land der Berge, Land am Strome) בתור המנון אוסטריה הרשמי ב-22 באוקטובר 1946.

== לחן ומילים ==
הלחן מתבסס למעשה על אותו הלחן של ההמנון הקיסרי האוסטרי אותו הלחין יוזף היידן. המילים ל'תבורכי ללא סוף' נכתבו בידי אוטוקר קרנשטוק ב-1920. 

מילות הגרסה הסופית מ-1929, לאחר שאומץ רשמית כהמנון אוסטריה בהחלטת הקנצלר יוהאן שובר (הבתים השני והשלישי לא דוקלמו):<ref></ref>
{| align="center" cellpadding="10"
!תרגום לעברית
!גרמנית
|-
|<poem>
1. תבורכי עד אינסוף,
ארץ מולדת נפלאה!
חמימות מעטרת את ארצך
ירוק אשוח וזהב דגן.
עבודה גרמנית, ישרה וכנה,
אהבה גרמנית, עדינה ורכה –
ארץ אבות, כמה את יפה
האל עימך, אוסטריה שלי!

2. ללא כפייה, ללא עבדות,
הדרך סלולה לכל מידה!
אותן חובות, אותה הזכות,
חופשיים הם האמנות והמדע!
באומץ עז ועם מבט מישיר,
נוכל לכל אירוע גורלי.
העפילי אל על בנתיב אל האושר,
האל עימך, אוסטריה שלי!

3. ארץ המזרח קוראים לך,
וממזרח בא האור.
קורע את הלילה והאפלה לגזרים,
כשהוא פורץ דרך העננים.
שורו הביטו וראו
היום המיוחל לפניכם!
ארץ החירות, ארץ האור,
האל עימך, אוסטריה הגרמנית!

4. בואו, בלי מחלוקות
לעבר מטרה אחת,
באחדות ובשלום
נבנה עתיד!
נוער עמנו חזק
יגדל להיות כמו אבותיו,
תבורכי ארץ מולדת,
האל עימך, אוסטריה שלי!
</poem>
| dir="ltr" |<poem>
1. Sei gesegnet ohne Ende,
Heimaterde wunderhold!
Freundlich schmücken dein Gelände
Tannengrün und Ährengold.
Deutsche Arbeit, ernst und ehrlich,
Deutsche Liebe, zart und weich –
Vaterland, wie bist du herrlich,
Gott mit dir, mein Österreich!

2. Keine Willkür, keine Knechte,
Off’ne Bahn für jede Kraft!
Gleiche Pflichten, gleiche Rechte,
Frei die Kunst und Wissenschaft!
Starken Mutes, festen Blickes,
Trotzend jedem Schicksalsstreich
Steig empor den Pfad des Glückes,
Gott mit dir, mein Österreich!

3. Osterland bist du geheißen,
Und von Osten kommt das Licht.
Nacht und Finsternis zerreißen,
Wenn es durch die Wolken bricht.
Seht verklärten Angesichtes
Den ersehnten Tag vor euch!
Land der Freiheit, Land des Lichtes,
Gott mit dir, Deutschösterreich!

4. Lasst, durch keinen Zwist geschieden,
Uns nach einem Ziele schau’n,
Lasst in Eintracht und in Frieden
Uns am Heil der Zukunft bau’n!
Unsres Volkes starke Jugend
Werde ihren Ahnen gleich,
Sei gesegnet, Heimaterde,
Gott mit dir, mein Österreich!
</poem>
|}

== ראו גם ==

* המנון אוסטריה
* ההמנון הקיסרי האוסטרי
* הרפובליקה האוסטרית הראשונה
* אוסטריה הפדרלית

== קישורים חיצוניים ==
* אודות השיר ב[https://ottokarkernstock.at/die-kernstock-hymne/ אתר על אוטוקר קרנשטוק] 

== הערות שוליים ==

קטגוריה:המנונים לאומיים היסטוריים
קטגוריה:שירים על אוסטריה
לילי אוסמן אדמס

לילי אוסמן אדמס, Lily Osman Adams (1865–1945) הייתה ציירת קנדית. היא עבדה בעיקר בפסטל ובצבעי מים, וציירה נופים, פרחים וטבע דומם.

== ביוגרפיה ==
לילי אוסמן אדמס נולדה בטורונטו בשנת 1865. <ref>ADAMS, Lily Osman". Canadian Women Artists History Initiative. Concordia University.</ref> היא למדה באופן פרטי אצל פארקהאר מקגיליפריי נואלס (1859–1932) ולושיוס ריצ'רד אובראיין (1832–1899). היא למדה בבית הספר לאמנות בטורונטו, שם לימד אותה ג'ון ויליאם ביטי (1869–1941). בניו יורק היא למדה באוניברסיטת קולומביה ובליגת הסטודנטים לאמנות של ניו יורק בהדרכת ארתור וסלי דאו וג'ון פ. קרלסון. <ref>MacDonald, Colin S. (2014). "Lily Osman Adams". Robert Gallery. Archived from the original</ref> היא גם למדה באוניברסיטת טורונטו, בית הספר לאמנות סנט ג'ון, בית הספר לאמנות של אונטריו ובית הספר לאמנות ניולין, ניולין, אנגליה, אצל סטנהופ פורבס. בשנותיה האחרונות, היא למדה אצל ל. בירג' הריסון בוודסטוק, ניו יורק.

=== סִגְנוֹן ===
אדמס היא ציירת שהתמחתה בז'אנרים של נופים, פרחים וטבע דומם. הציורים העיקריים שלה הם בצבעי מים, פסטל, ולעיתים צבעי שמן. <ref>Lerner, Loren R.; Williamson, Mary F. (1991-01-01). Art and Architecture in Canada: A Bibliography and Guide to the Literature. University of Toronto Press.</ref>הנופים שלה מושפעים מהאימפרסיוניזם, והיא השתמשה במשיכות מכחול חזקות כדי לתאר את הטבע.

=== קריירה ===
בשנת 1896, איגוד האמנות של קנדה (WAAC) החליט להזמין סט כלי חרס מפואר שיצוירו על ידי חברי האגודה. האמנים כללו את לילי אוסמן אדמס, אליס מרי הייגן (1872–1972) ופיבי אמליה ווטסון (1858–1947). אדמס ציירה שמונה עשרה צלחות עם עיצובים.

אדמס הציגה באקדמיה המלכותית הקנדית לאמנויות מ-1904 עד 1936. עבודתה הוצגה בתערוכה הלאומית של קנדה ב-1907, ובחברת האמנים של אונטריו בין השנים 1903 ל-1920.[1] ב-1924, היא הציגה תערוכה משותפת עם מיני קאלמאייר, שזכתה בביקורת חיובית על עבודתה. היא ערכה תערוכות שנתיות בסטודיו שלה ברחוב ארווין בטורונטו במהלך שנות ה-30.

לילי אוסמן אדמס מתה בטורונטו ב-1945.

==קישורים חיצוניים==

== הערות שוליים ==

קטגוריה:ציירות קנדיות
קטגוריה:ילידות 1865
קטגוריה:נפטרות ב-1945
מכללת ברין מאר

מכללת ברין מאר (Bryn Mawr College) היא מכללה פרטית, שנועדה בראשיתה לנשים בלבד, אחת מקבוצת "שבע האחיות" .
== היסטוריה ==
המכללה, השוכנת בפאתי פילדלפיה, נוסדה ב-1884 על ידי קהילת קווייקרים מפנסילבניה והייתה אחת האוניברסיטאות הראשונות בארצות הברית שאיפשרה לנשים להשיג תארים אקדמיים, כולל תואר דוקטור. המכללה פתחה את שעריה לגברים בשנת 1931. עם זאת, רוב התלמידים במכללה הם נשים.

מתוך כלל 1,778 התלמידים בסתיו 2021 – 1,423 (נשים בלבד) למדו לתואר הראשון. 355 תלמידים (נשים וגברים כאחד) למדו לתארים מתקדמים. 15% מהתלמידים לתואר הראשון לא היו בעלי אזרחות אמריקנית. 12% הגדירו עצמם כאסיינים. רוב התלמידים בחרו כמקצועות הלימוד הראשיים שלהם את החוגים בשפה וספרות אנגלית, ביולוגיה, פסיכולוגיה, מתמטיקה ומדעי המחשב.

מכללת ברין מאר נסמכת על אוניברסיטת פנסילבניה בהתאם להסדרי "המאגד הקווייקרי" .

מכללת ברין מאר הייתה הראשונה בשורת אוניברסיטאות ובתי ספר באמריקה הצפונית שבנייניהן נבנו בסגנון אדריכלות התחייה הגותית המזכיר את אלה של אוניברסיטאות אוקספורד וקיימברידג' הבריטיות, סגנון שבאמריקה הצפונית כונה "גותיקת המכללות" . הקמפוס של ברין מאר תוכנן בידי פרדריק לו אולמסטד יחד עם אדריכל הנוף הבריטי קלברט ווקס , והוא נכלל במרשם הלאומי של מקומות היסטוריים.

עם הבוגרות הנודעות של המכללה נמנות השחקנית קתרין הפבורן, הכלכלנית וכלת פרס נובל לשלום ב-1946 אמילי גרין באלץ', הגנטיקאית נטי סטיבנס, המשוררת א"ס בייאט, האדריכלית דניז סקוט בראון, הפסנתרנית אגי יאמבור, הנוירולוגית קנדיס ביב פרט, הארכאולוגית הטי גולדמן, חוקרת הספרות איליין שוולטר, המשוררת הילדה דוליטל, ההיסטוריונית והנשיאה הראשונה של אוניברסיטת הרווארד דרו גילפין פאוסט, הפעילה הפוליטית גרייס לי בוגס, הסטטיסטיקאית דורותי מ. גילפורד האסטרופיזיקאית ג'קלין יואיט, ועוד. עם המורים בשני העשורים הראשונים לקיום המכללה במכללה נמנו וודרו וילסון, מי שיכהן בהמשך דרכו כנשיא ארצות הברית, ותומאס הנט מורגן, חוקר האבולוציה וחתן פרס נובל לפיזיולוגיה או לרפואה ב-1933. חברי סגל נודעים אחרים הם המתמטיקאית אמי נתר, הפיזיקאי ארתור לינדו פטרסון והכימאי לואי פיזר.

==קישורים חיצוניים==

* 

==הערות שוליים==

קטגוריה:מכללת ברין מאר
קטגוריה:ארצות הברית: אוניברסיטאות ומכללות פרטיות
קטגוריה:מוסדות חינוך לנשים
קרוסלה (סרט)

קרוסלה (בהונגרית: Körhinta) היא דרמה קולנועית הונגרית בשחור-לבן שהופקה ב-1955 והוצגה ב-1956. עבודתו של הבמאי זולטאן פאברי שהייתה מועמדת לפרס דקל הזהב בפסטיבל הקולנוע בקאן 1956. התסריט נכתב על ידי זולטאן פאברי ולאסלו נאדאשי על סמך הנובלה של אימרה שרקאדי בשם "בבאר" (A kútban), שפורסם ב-1954.<ref></ref>

בשנת 1968, איגוד אמני הקולנוע ההונגרי (Magyar Filmművészek Szövetsége) בחר בסרט כאחד משנים עשר הסרטים ההונגריים הטובים ביותר (קולנוע הונגרי - הטובים ביותר), בשנת 2000 הוא נכלל ב-12 החדשים של בודפשט, ובשנת 2012 הוא נכלל ברשימת 53 היצירות ההונגריות הטובות ביותר (53 magyar film) של כל הזמנים על ידי בחירת "חברי האקדמיה ההונגרית לאמנויות".

==תקציר העלילה==
אישטוואן פטאקי (בלה בארשי) מתכנן לעזוב את קואופרטיב היצרנים המספק פרנסה בטוחה (קולחוז), והוא רוצה להשיא את בתו מַרִי (מרי טרצ'יק) לאיכר הפרטי שאנדור פרקש (אדם סירטש) כדי שיוכלו לאחד את אדמותיהם. עם זאת, הנערה אוהבת את מאטה בירו (אימרה שוש), אותו פגשה בקואופרטיב, ולכן היא יוצאת נגד רצונו של אביה. במהלך מסיבת חתונה בכפר, בירו ופרקש (שאינו יכול לשלוט ברגשותיו) נקלעים לעימות פתוח לאחר שמרי ומאטה רוקדים זה עם זו באופן בלתי מודע למצב. כאשר מרי מצהירה בפני אביה שהיא אוהבת את מאטה ומסרבת להתחתן עם פרקש, פטאקי תוקף אותה בגרזן והיא בורחת מהבית. הוא פוגש את מאטה, שלוקח אותו לביתו ומודיע לאב שהוא רוצה להתחתן עם בתו. פטאקי - יחד עם שאנדור פרקש - משלימים עם העניין, ואינם נלחמים יותר נגד החלטת הנערה.

== צוות השחקנים הראשי ==
* מרי טרצ'יק - מארי פטאקי
* אימרה שוש - מאטה בירו
* אדם סירטש - שאנדור פרקש
* בלה ברשי - אישטוואן פטאקי
* מאני קיש - דודה ארז'י פטאקי
* שאנדור שוקה - מרטון ציגאן
* אנטל פרקש – יאנוש שאמו
* פלורה קאדאר – אסתי, חברתה של מרי פטאקי

== פרסים, מועמדויות ==
* פסטיבל קאן (1956)
** מועמדות: זולטאן פאברי ( פרס דקל הזהב )<ref></ref>

== קישורים חיצוניים ==

* [https://port.hu/adatlap/film/tv/korhinta-korhinta/movie-1416 קרוסלה (סרט)] באתר PORT.hu

== ראו גם ==
* [http://maimanohaz.blog.hu/2015/08/30/schandl_terez_ritkan_latott_standfotoi_a_korhinta_cimu_film_forgatasarol תמונות של תרז שאנדל שנראים רק לעיתים נדירות מצילומי הסרט קרוסלה (1955)], 30 באוגוסט 2015.

== הערות שוליים ==

קטגוריה:סרטי 1956
קטגוריה:סרטי שחור-לבן
קטגוריה:קולנוע בהונגריה
ליגת העל הצ'כית בכדורסל

הליגה הלאומית בכדורסל (בצ'כית: Národní basketbalová liga) היא ליגת הכדורסל הבכירה בצ'כיה, הליגה מנוהלת על ידי איגוד מועדוני הליגה

אלופת הליגה לעונת 2023/2024 היא נימבורק.
==מבנה הליגה ושיטת המשחקים==
הליגה הוקמה ב-1993 עם התפרקות צ'כוסלובקיה, מאז 2004 נשלטת הליגה באופן כמעט בלעדי בידי נימבורק אשר מחזיקה ב-19 מ-31 תוארי האליפות, יחד עם 15 זכיות בגביע.

הליגה כוללת 12 קבוצות שמשחקות בשיטת ליגה של שני סבבים כ-22 משחקים אשר בסיומם מחולקת הליגה, הקבוצות במקומות 1–8 מעפילות לבית העליון והקבוצות במקומות 9–12 מתמודדות בבית התחתון.

בבית התחתון משחקות הקבוצות שני סבבים פנימיים בשיטת פלייאוף בסיומן הקבוצה במקום ה-12 יורדת לליגת המשנה ובמקומה עולה אלופת ליגת המשנה.

בבית עליון מתקיים סיבוב אחד פנימי בן 7 משחקים, שלאחריו מתקיים פלייאוף האליפות בשיטת סדרות, הטוב מ-7 ברבע הגמר, הטוב מ-7 בחצי הגמר והטוב מ-5 בגמר.

אלופת הליגה משתתפת בליגת האלופות בכדורסל, סגניתה משתתפת בשלב המקודמות של המפעל והקבוצות שהעפילו לחצי הגמר זוכות בכרטיס לשלב הבתים של היורופקאפ.
קבוצות נוספות יכולת להירשם לליגה הצפון אירופית
==אליפויות==
{| class="wikitable sortable"
|+ אליפות לפי קבוצה
|-
! קבוצה !! מספר זכיות !! עונות
|-
| נימבורק || 19 || 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022
|-
| אופבה|| 5 || 1997, 1998, 2002, 2003, 2023
|-
| מועדון הספורט האוניברסיטאי פראג || 3 || 1993, 2000, 2001
|-
| ברנו || 3 || 1994, 1995, 1996
|-
|גאופין נובי ייצ'ין || 1|| 1999
|}

==קישורים חיצוניים==
* 

קטגוריה:ליגות הכדורסל העליונות באירופה
תחלופת תושבים

מאזן תחלופת תושבים או תחלופת דיירים הוא מדד לגודל האוכלוסייה שעברה באזור מסוים בתקופה מסוימת, אך לא השתקעה בו.

בדרך כלל, תחלופת תושבים גבוהה נגרמת בעקבות שינוי מהיר באופי האוכלוסייה והחלפת אוכלוסייה, או עוני האזור.

פרק הזמן הנפוץ ביותר למדידת תחלופת תושבים בפרק זמן מסוים הוא שנה.

== חישוב ==
המאזן מחושב על פי הנוסחא הבאה:

תחלופת תושבים = גודל האוכלוסייה לפני תקופת המדידה + מספר התושבים שעברו להתגורר באזור במהלך תקופת המדידה - מספר התושבים באזור בסוף תקופת המדידה.

בניגוד למאזן ההגירה, מאזן תחלופת התושבים מתייחס גם לתושבים שלא שינו את גודל האוכלוסייה באזור (מאחר שעברו אליו אך גם עזבו אותו)

== שימוש ==
מאזן תחלופת התושבים משמש לעיתים כמדד להצלחת אזור ויציבות אופיו: כאשר המדד נמוך, ניתן ללמוד על הצלחתו מאחר שתושבים נשארים בו ולא בורחים ממנו, ועל חוסר שינוי באופיו מאחר שלא עוזבים אותו או עוברים אליו מספר גבוה של תושבים. מדד נמוך נמדד בעיקר באזורים עשירים ווילות. מדד גבוה לעומת זאת מצביע על התאכזבות תושבים חדשים מהאזור וכישלונו, או על שינוי באופיו, הגירה מרובה אליו של ציבור מסוים והחלפת אוכלוסייה.

== באחוזים ==
לעיתים קרובות מחושב מאזן תחלופת התושבים מסך תושבי האזור, על פי הנוסחא הבאה:

מאזן ההגירה באחוזים = 100 * מאזן תחלופת התושבים \ מספר התושבים הכללי אחרי התקופה המדודה.

מאזן ההגירה בשיטה זו, המחושב באחוזים, משמש על מנת לבטא את תחלופת התושבים באזור ביחס לגודלו, בעיקר על מנת להשוות הצלחת או שינוי בשתי ערים שונות ביחס לגודלן, או שתי מדינות שונות.

== גורמים משפיעים ==
גורמים רבים יכולים להשפיע על מאזן תחלופת התושבים, ביניהם:
* החלפת אוכלוסייה ושינוי באופייה מעלים את מאזן תחלופת התושבים
* עוני מעלה את מאזן תחלופת התושבים
* שירותים ברמה גבוהה מעודדים הישארות באזור, ורמה נמוכה שלהם יכולה לעודד את היציאה ממנו, מה שיעלה את המאזן.
* יוקר מחיה גבוה יכול מצד אחד לגרום לתחלופת אוכלוסייה מהירה, אך גם מונע מקניית דירה באזור מסוים מראש, כך שתושבים חדשים יימנעו מלעבור אליו ומאזם תחלופת התושבים לא יעלה.
* שינוי בתחושת הביטחון האישי משנה את תחלופת התושבים.
* אבטלה ואפשרויות תעסוקה יכולות לגרום לאדם לעבור מאזור בו הוא חדש.
* שינויים פתאומיים מחליפים את תושבי אזור מסוים.
* בליה עירונית.
* אכזבה מעלייה לארץ ישראל (בישראל) מורידה עולים חדשים מארץ ישראל ובכך מעלה את מאזן תחלופת התושבים.
* בטווחי זמן גדולים ניתן לדבר גם על שינויי אקלים כמשפיע מרכזי.
* חוסר הצלחה בהשתקעות באזור הוא גורם מרכזי לעזיבה מהירה של תושבים.

קטגוריה:דמוגרפיה
הצהרת באדוליו

הצהרת באדוליו הייתה נאום רדיו שנשא ראש ממשלת איטליה פייטרו באדוליו בערב ה-8 בספטמבר 1943, ובו הודיע על הסכם שביתת הנשק שנעשה בין איטליה לבעלות הברית. בעקבותיו נשא גם מפקד בעלות הברית בים התיכון הגנרל אייזנהאואר נאום רדיו, שבו הודיע על שביתת הנשק.

==נוסח הנאום==

==בעקבות הנאום==
הצהרתו של באדוליו זרעה בלבול באיטליה. תרמה לכך גם העובדה שראש הממשלה באדוליו, המלך ויטוריו אמנואלה השלישי ויורש העצר אומברטו וחברי הפיקוד הצבאי העליון עזבו כולם את רומא ועשו את דרכם לדרום המדינה.

הכוחות האיטלקיים ברוב הזירות הפסיקו את פעולתם. יותר ממחצית חיילי איטליה הניחו את נשקם וחזרו לבתיהם. הפיקוד העליון הגרמני יירט תחילה את נאומו של הגנרל אייזנהאואר, ובעקבות זאת הוציאו לפועל את התוכנית להשתלטות על שטחי איטליה ופירוק חייליה מנשקם. בין היתר הטביעו הגרמנים ב-9 בספטמבר את אוניית המערכה האיטלקית רומא, כדי למנוע ממנה להפליג למלטה כפי שנצטוותה לפי תנאי הסכם שביתת הנשק. בשבועות שלאחר ההכרזה נתפסו יותר מ-600 אלף חיילים איטלקיים על ידי הכוחות הגרמנים והושמו במעצר פנימי (internati militari italiani).

חלק מהכוחות האיטלקיים נותרו נאמנים למלך, כלומר לבאדוליו וממשלתו, וחלק מחייליהם עשה זאת באופן אישי או בהצטרפות לארגונים שונים שהביעו את נאמנותם למלך. בעקבות זאת התחולל בין היתר הטבח הגרמני בחיילי הדיוויזיה האיטלקית ה-33 באי קפלוניה. יחידות אחרות, במיוחד בצפון איטליה, החליטו להישאר נאמנות למשטר הפסישטי האיטלקי ולגרמנים.

למרות שביתת הנשק נמנעו בעלות הברית משחרור המוני של חיילים איטלקים שנפלו בשבי והיו נאמנים למלך, כדי לסכל את האפשרות שחלקם יצטרפו את הכוחות האיטלקיים הפשיסטים בצפונה של איטליה.

==קישורים חיצוניים==
* [http://news.bbc.co.uk/onthisday/hi/dates/stories/september/8/newsid_3612000/3612037.stm ההכרזה על שביתת הנשק], באתר ה-BBC

קטגוריה:נאומי מלחמת העולם השנייה
קטגוריה:איטליה במלחמת העולם השנייה
קטגוריה:מלחמת העולם השנייה: 1943
הגברת איננה פונה אחורה

הגברת איננה פונה אחורה (The Lady is not for turning) הוא ביטוי שבו השתמשה ראש ממשלת בריטניה מרגרט תאצ'ר בנאומה בכנס המפלגה השמרנית ב-10 באוקטובר 1980. הביטוי היה לשמו של הנאום שבו הוא נכלל, אשר נחשב לנאום מכונן בקריירה הפוליטית של תאצ'ר, והפך למעין מוטו שלה.

הביטוי שבנאום התייחס לסירובה של תאצ'ר לבצע פניית פרסה (, קרי "יוּ-טֵרְן") ולסגת מן המדיניות הכלכלית הליברלית שהנהיגה, כפי שהיו בקרב השמרנים מי שהאיצו בה לעשות, וביניהם ראש הממשלה השמרני הקודם אדוארד הית'. הקריאות לנסיגה מן המדיניות שנקטה תאצ'ר באו על רקע מיתון כלכלי שהשתרר בבריטניה ועלייה חדה בשיעור האבטלה בה - 2 מיליון מובטלים לעומת 1.5 מיליון בשנה שלפני כן, והגיע לשיא של 3 מיליון מובטלים ויותר עד אשר תם המיתון ב-1982.

הביטוי נטבע עבור תאצ'ר על ידי המחזאי רולנד מילאר , שהיה כותב הנאומים של תאצ'ר מאז 1973. הוא משחק מילים ביחס לשמו של מחזה משנת 1948 מאת כריסטופר פריי בשם The Lady's Not for Burning. למעשה, מילאר התכוון שהמיקוד בנאום יהיה על המילים בו שקדמו לביטוי זה, שהיו "פנו אחורה אם רצונכם בכך" (You turn if you want to, משחק מילים על U-turn), אך היה זה הביטוי שלאחריהן שתפס את תשומת הלב המרבית. באותה עת כבר הייתה תאצ'ר ידועה בכינוי "אשת הברזל", אשר נטבע אודותיה על ידי עיתונאי סובייטי.

נאומה של תאצ'ר בכללותו התקבל בחיוב רב על ידי באי הכנס המפלגתי, וזכה בסיומו לתשואות שנמשכו חמש דקות.

==קישורים חיצוניים==
* [http://news.bbc.co.uk/onthisday/hi/dates/stories/october/10/newsid_2541000/2541071.stm על הנאום], באתר חדשות ה-BBC
* [https://www.margaretthatcher.org/document/104431 הנוסח המלא של הנאום], באתר קרן מרגרט תאצ'ר
* [https://www.youtube.com/watch?v=rQ-M0KEFm9I סרטון של שיא הנאום], באתר יוטיוב

קטגוריה:ביטויים ומושגים פוליטיים בריטיים
קטגוריה:מרגרט תאצ'ר
קטגוריה:1980 בממלכה המאוחדת
טביעת ספינת המהגרים במיסיניאה (2023)

טביעת ספינת המהגרים במיסיניאה התרחשה ב-14 ביוני 2023 בים היוני, מול חופי פילוס, מסיניאה, יוון. ספינת דיג עמוסה במהגרים טבעה לאחר שהתגלו בה תקלות טכניות. על פי הערכות היו על הספינה בין 400 ל-750 מהגרים. במאמצי החיפוש וההצלה של יוון חולצו 104 ניצולים שניסו להגר ממצרים, סוריה, פקיסטן, אפגניסטן והרשות הפלסטינית, וכן נמצאו 82 גופות.<ref></ref> מאות בני אדם עדיין נעדרים.

==רקע==
לאחר שפרצה מלחמת האזרחים בלוב (2011) החל משבר ההגירה באירופה וגברה פעילות ההסתננות מלוב לאירופה דרך הים התיכון, בספינות מהגרים צפופות ורעועות.

נתיב הים מצפון אפריקה לאיטליה הוכרז כקטלני ביותר בעולם על ידי ארגון ההגירה הבין-לאומי. בנתיב זה תועדו 21,000 מקרי מוות משנת 2014, מהם 3,800 בשנת 2022. ב-26 בפברואר 2023 מתו לפחות 94 בני אדם מתו בטביעת סירת עץ שהפליגה מאיזמיר, טורקיה, לקרוטונה שבדרום איטליה.

==טביעת ספינת המהגרים במיסיניאה==
ספינת הדיג "אדריאנה" הפליגה ב-10 ביוני 2023 מטוברוק, עיירה בקירנאיקה, לוב, דרומית לאי היווני כרתים, לכיוון איטליה. על פי הערכת ארגון ההגירה הבין-לאומי היו על הספינה כ-400 איש, ועל פי הערכות אחרות, בהן של אנשי האו"ם, היא נשאה כ-750 בני אדם.

ב-13 ביוני שידרה הספינה אות מצוקה למשמר החופים האיטלקי, וזו הודיעה לרשויות היווניות ולסוכנות להגנת הגבולות של האיחוד האירופי Frontex. מטוסים של Frontex דיווחו שהספינה נעה במהירות גבוהה צפונה. ספינות סחר שעברו בסמוך ל"אדריאנה" הציעו שהספינה תעגון ביוון ותקבל סיוע, ואלה סירבו לקבלו בטענה שפניהם מועדות לאיטליה.

ב-14 ביוני, בסביבות השעה 1:40 בבוקר (לפי שעון יוון) דווח למשמר החופים היווני שהמנוע של הספינה התקלקל. לאחר שקיבלו בקשה לסיוע, קציני משמר החופים התקרבו אל הספינה, ואלה דיווחו שהם ראו אותה פונה בחדות ימינה, לאחר מכן פונה בחדות שמאלה, ואז שוב פנייה חדה ימינה שגרמה לספינה להתהפך. כעבור כ-10 עד 15 דקות נוספות הספינה טבעה, במרחק של 80 ק"מ מפילוס, מסיניאה, פלופונסוס, יוון. לפי עדות אנשי משמר החופים היווני, לאף אחד מהנוסעים לא הייתה חגורת הצלה.

==חיפוש והצלה==
מיד לאחר הטביעה החל מבצע חיפוש והצלה. אותרו 104 ניצולים, רובם גברים, והם הועברו לקלמטה. כמו כן חולצו 82 גופות, ומעריכים שיש כ-500 נעדרים. לדברי הניצולים, המבריחים החזיקו את הנשים והילדים בתאים סגורים בספינה. בהתבסס על דיווחי ניצולים, מעריכים שהיו על הספינה כ-100 ילדים בזמן שטבעה.

ב-16 ביוני עצרה משטרת יוון תשעה בני אדם ממוצא מצרי החשודים בהברחת מהגרים, והחל תהליך משפטי נגדם.

משמר החופים היווני פרסם תצלומי אוויר של הספינה שצולמו ב-13 ביוני אחר הצהריים, בהם רואים בבירור שהסיפון העליון והתחתון עמוסים בבני אדם.

==תגובות==
סוכונות הפליטים באתונה הכריזה על שלושה ימי אבל לאומי, ונשיאת יוון קתרינה סקלארופולו ביקרה כמה מהניצולים והביעה את תנחומיה. מנהיג האופוזיציה ביוון אלכסיס ציפראס ביקר בנמל קלמטה ושוחח עם ניצולים, ותקף את מדיניות ההגירה האירופית.

ב-15 ביוני השתתפו אלפי בני אדם בהפגנות באתונה, סלוניקי וקלמטה נגד מדיניות ההגירה של יוון שיזמו ארגוני שמאל, איגודים מקצועיים, המפלגה הקומוניסטית של יוון וארגוני זכויות אדם.

==ראו גם==
* טביעת ספינות מהגרים מאפריקה במאה ה-21

==הערות שוליים==

קטגוריה:טביעת אוניות בים התיכון
קטגוריה:הגירה
רועי אלימלך

רועי אלימלך (נולד ב-3 ביולי 2002) הוא כדורגלן ישראלי המשחק בעמדת המגן הימני במכבי חיפה.

==קריירה==
אלימלך התחיל לשחק כדורגל בקבוצת הילדים של מכבי נתניה. בגיל 15 הצטרף לקבוצת הנערים של בית"ר טוברוק וכעבור שלוש שנים לקבוצת הנוער של מכבי חיפה. ב-7 בנובמבר 2021 ערך את הופעת הבכורה שלו בקבוצה הבוגרת בניצחון 0–4 נגד עירוני קריית שמונה ואף בישל את השער האחרון לעומר אצילי.

בינואר הושאל להפועל עפולה עד לסיום העונה. בסיום העונה הושאל לעונה נוספת ורשם שבעה שערים ב-34 משחקי ליגה.

ב-5 בספטמבר 2023 הושאל להפועל פתח תקווה. ב-25 בנובמבר כבש שער בכורה בהפסד 1–2 למכבי חיפה.

אלימלך נכלל בסגל נבחרת ישראל עד גיל 21 לטורניר אליפות אירופה בכדורגל עד גיל 21 - 2023, אך שוחרר ממנה בהמשך.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:פרדס חנה-כרכור: כדורגלנים
קטגוריה:כדורגלני מכבי חיפה
קטגוריה:כדורגלני הפועל עפולה
קטגוריה:כדורגלני הפועל פתח תקווה
קטגוריה:ישראלים שנולדו ב-2002
פדריקו ורה

פדריקו גבריאל ורה (בספרדית: Federico Gabriel Vera; נולד ב-24 במרץ 1998 בסנטה פה שבארגנטינה) הוא כדורגלן ארגנטינאי המשחק בעמדת המגן הימני בקבוצת אוניון מליגת העל הארגנטינאית.

== קריירת מועדונים ==
ורה גדל במחלקות הנוער של באנקו פרובינסיאל ואוניון. בעונת הושאל לספורטיבו לאס פרחאס מהליגה הארגנטינאית השלישית. הוא ערך 11 הופעות ליגה במהלך תקופת ההשאלה, בהן הבקיע שער אחד. לאחר תקופת ההשאלה חזר ורה לאוניון, והחל לשחק במדי הקבוצה במסגרת ליגת העל הארגנטינאית.

== קישורים חיצוניים ==

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:כדורגלני אוניון (סנטה פה)
קטגוריה:ארגנטינאים שנולדו ב-1998
Take Two

"Take Two" (בעברית: "חלק שני") הוא שיר של להקת הבנים הדרום קוריאנית BTS שיצא כסינגל ב-9 ביוני 2023 דרך ביג היט מיוזיק, כחלק מהחגיגות לציון יום השנה העשירי להקמת הלהקה.<ref></ref> השיר נכתב במשותף על ידי החברים RM וג'יי-הופ, והופק על ידי שוגה.

== רקע והוצאה לאור ==
השיר הוכרז ב-31 במאי 2023. BTS ציינו שהשיר מראה את הערכתם כלפי ARMY, הפאנדום שלהם, כמו גם "הרצון שלהם להיות תמיד ביחד" איתם. שם השיר נועד לשקף את "הקבוצה הנכנסת לפרק השני שלה". השיר כולל שירה של כל שבעת חברי הלהקה, למרות שג'ין וג'יי-הופ שירתו שניהם את שירות החובה הצבאי שלהם בזמן יציאת השיר. לשיר לא פורסם קליפ, אבל ב-13 ביוני, BTS פרסמו סרטון בו הם מבצעים את השיר לרגל יום השנה העשירי לקבוצה.

== הצלחה מסחרית ==
"Take Two" הופיע לראשונה במקום הראשון בבילבורד 200 עם 60.2 מיליון הזרמות ו-64,000 מכירות ברחבי העולם מאז יציאתו מ-9 ביוני ועד 15 ביוני. השיר הגיע הישר למקום הראשון בבילבורד גלובל ללא ארצות הברית עם 54.3 מיליון הזרמות ו-48,000 הורדות מחוץ לארצות הברית. בכך BTS עשו היסטוריה בהיותם האמן הראשון עם כניסה מידית של שיר חדש הישר למקום הראשון בבילבורד גלובל מדי שנה מאז תחילת המצעד ב-2020. בנוסף, הגיע השיר למקום ה-14 ב של דרום קוריאה, וכן במקום ה-6 בבילבורד יפן הוט 100.

הסינגל הגיע ישירות לראש המצעד הגלובלי של ספוטיפיי, והפך את BTS ללהקת הבנים הדרום קוריאנית הראשונה שהגיעה למקום הראשון פעמיים.<ref></ref>

== שבחים ==
באוקטובר 2023, "Take Two" היה מועמד ל ו בטקס פרסי MAMA. בדצמבר, הוא היה מועמד בקטגוריית סטרימינג גלובלי בטקס .
{| class="wikitable"
|+פרסי תוכניות מוזיקה
!תוכנית
!תאריך
|-
! rowspan="3" |אם קאונטדאון
|22 ביוני 2023
|-
|29 ביוני 2023
|-
|6 ביולי 2023
|}

== מיקומי שיא ==

== קישורים חיצוניים ==
* 

* 
* 
* 

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי BTS
קטגוריה:שירים באנגלית
קטגוריה:שירים שנכתבו על ידי ג'יי-הופ
קטגוריה:שירים שנכתבו על ידי שוגה
קטגוריה:שירים שנכתבו על ידי RM
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
קטגוריה:סינגלים שהגיעו למקום הראשון במצעד הבילבורד גלובל 200
דומיניק גורי

דומיניק גורי (באנגלית: Dominic Lee Pudwill Gorie; נולד ב-2 במאי 1957, לייק צ'ארלס, לואיזיאנה) הוא טייס קרב ואסטרונאוט בתוכנית מעבורות החלל ובתחנת החלל הבינלאומית לשעבר של נאס"א.

==ביוגרפיה==
דומיניק גורי נולד בלואיזיאנה. אביו היה טייס קרב שנהרג בהתרסקות כאשר דומיניק היה בן 6. בשנת 1975 הוא סיים לימודי בית ספר בפלורידה. בשנת 1979 גורי סיים לימודי תואר ראשון בהנדסה ימית באקדמיה הימית של ארצות הברית.

בשנת 1981 גורי סיים קורס טיס וכטייס ווט A-7 קורסייר II הוצב על סיפן נושאת מטוסים USS America (CV-66) עד לשנת 1983. בשנת 1983 הוא עבר למטוס מקדונל דאגלס F/A-18 הורנט ושירת בנושאת מטוסים USS Coral Sea (CV-43) עד לשנת 1986. לאחר הסמכה כטייס ניסוי הוא שירת במרכז בדיקות של הצי עד לשנת 1990. בשנת 1990 הוא עבר לנושאת מטוסים תאודור רוזוולט (CVN-71) והשתתף במלחמת המפרץ.

לאחר סיום הלחימה גורי חזר לארצות הברית. בסך הכול הוא ביצע 6000 שעות טיסה ב-35 מטוסים.

==שירות בתחום החלל==
בשנת 1994 גורי נבחר ליחידת האסטרונאוטים של נאס"א. הוא היה חבר צוות קרקע במספר משימות. במשימת STS-91 ביוני 1998 הוא היה טייס של מעבורת החלל דיסקברי (צ'ארלס פרקורט היה מפקד צוות).המעברות עגנה בתחנת החלל מיר, הביאה אספקה חדשה ובוצע החלפת צוות. בפברואר 2000 הוא היה טייס צוות של משימה STS-99 של מעבורת החלל אנדוור (קווין קרגל היה מפקד צוות). מטרתה העיקרית של משימה זו הייתה מיפוי טופוגרפי. בשנת 2001 הוא היה מפקד צוות STS-108. מעבורת החלל דיסקברי הביאה לתחנת החלל הבינלאומית צוות קבוע מס' 4. ב-7 במרץ 2008 הוא היה מפקד צוות של מעבורת החלל אנדוור שעגנה בתחנת החלל הבין לאומית במסגרת משימה STS-123. המטרה הייתה להביא ציוד חדש ולהחליף צוות התחנה.

==לאחר פרישה מנאס"א==
לאחר פרישה מנאס"א בשנת 2010 גורי עוסק בפעילות ציבורית

==קישורים חיצוניים==

* [http://www.spacefacts.de/bios/astronauts/english/gorie_dominic.htm קורות חיים]

==הערות שוליים==

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:בוגרי האקדמיה הימית של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית האוויר
קטגוריה:מעוטרי צלב התעופה המצוינת (ארצות הברית)

קטגוריה:מלחמת המפרץ: אישים
קטגוריה:אמריקאים שנולדו ב-1957
פיבי אמליה ווטסון

פיבי אמליה ווטסון, באנגלית: Phoebe Amelia Watson (1 ביוני 1858 - 22 באוקטובר 1947) הייתה ציירת ואוצרת קנדית. היא עבדה בקרמיקה מצוירת, בצבעי מים ושמן. היא הייתה אחותו של הומר ווטסון, אמן נוף ידוע, והקדישה חלק ניכר מחייה לקידום יצירתו של אחיה, כולל תפקידה כאוצרת של גלריית האמנות של הומר ווטסון .<ref>"Phoebe Watson: Curator of Art Gallery Was Prominent Painter". The Globe and Mail, Toronto, ON. October 23, 1947.</ref>

== ביוגרפיה ==
פיבי אמיליה ווטסון נולדה ב-1 ביוני 1858 בכפר דון, בהווה חלק מהעיר קיצ'נר, אונטריו. הוריה, רנספורד ווטסון (1824–1861) וסוזנה מוהר, נישאו ב-3 באוקטובר 1852.[2] בבעלותם הייתה טחנה. פיבי אמיליה ווטסון הייתה שייכת לאחוות ישו.

אחיה היה הומר ווטסון (1855–1936), שהפך לאמן מפורסם. <ref>"Phoebe Amelia Watson". Canadian Museum of History.</ref> היא עזבה את בית הספר כשהייתה בשנות העשרה שלה כדי לעזור לפרנס את אמה האלמנה ואת אחיה כדי שיוכל להתמסר לאמנותו.<ref name=":0">Russell, Ruth Weber (2000). Women of Waterloo County. Natural Heritage/Natural History, Incorporated. </ref> נאמר כי "מיס ווטסון לאורך כל חייה העדיפה במקום להציג את הישגיה שלא היו מוטלים בספק, לבסס את תביעתה העיקרית לתהילה על יחסיה עם אחיה - הצייר של דון. "<ref name=":0" />

ווטסון ציירה על קרמיקה, וגם ציירה נופים ודיוקנאות בצבעי מים ושמן. בשנת 1896, איגוד האמנות לנשים של קנדה (WAAC) החליט להזמין סט מפואר של כלי חרס שיצויר על ידי חברי האגודה. <ref>Lerner, Loren R.; Williamson, Mary F. (1991-01-01). Art and Architecture in Canada: A Bibliography and Guide to the Literature. University of Toronto Press.</ref> האמנים שנבחרו כללו את ווטסון, לילי אוסמן אדמס (1865–1945) ואליס איגן. <ref>The Artists". Canadian Museum of History.</ref> ווטסון ציירה שתים עשרה מצלחות המרק. בין הדיוקנאות של ווטסון יש שישה מראשי ערים של ווטרלו, אונטריו, ושניים של המלכה ויקטוריה. עבודותיה הוצגו על ידי אגודת האמנים של אונטריו והאגודה לאמנות הנשים של קנדה.

ווטסון עברה לגור בביתו של אחיה הומר לאחר שאשתו רוקסנה מתה ב-1918. היא הפכה לאוצרת של גלריית הומר ווטסון לאמנות בדון, והחזיקה בתפקיד זה עד מותה ב-22 באוקטובר 1947. היא מעולם לא נישאה. היא נקברה בבית הקברות קינזי, קיצ'נר.

החל משנת 2004, בית הומר ווטסון הפך לבית ספר לאמנות וגלריה קטנה עם ארבעה חדרים הכוללים את עבודותיהם של הומר ווטסון ואמנים אחרים. <ref>Homer Watson House and Gallery, Insider.</ref>

== הערות שוליים ==

קטגוריה:ציירות קנדיות
קטגוריה:ילידות 1858
קטגוריה:נפטרות ב-1947
ג'יילן הוד-שפינו

ג'יילן הוד-שפינו (באנגלית: Jalen Hood-Schifino; נולד ב-19 ביוני 2003) הוא כדורסלן אמריקאי המשחק בעמדות הקלע והסמול פורוורד, בקבוצת לוס אנג'לס לייקרס מליגת ה-NBA.

==קריירה==
הוד-שפינו נולד בפיטסבורג, פנסילבניה, אך בצעירותו עברה המשפחה לשארלוט, קרוליינה הצפונית. הוא שיחק כדורסל בתיכונים מקומיים, ולאחר מכן עבר לתיכון בפלורידה.<ref></ref> הוא בחר לשחק עבור קבוצת הכדורסל של אוניברסיטת פיטסבורג, אך לאחר מכן התחרט והצטרף לאוניברסיטת אינדיאנה.<ref></ref> בעונת 2022/2023 העמיד ממוצעים של 13.5 נקודות, 4.1 ריבאונדים, 3.7 אסיסטים ו-0.8 חסימות ב-33.1 דקות למשחק. ב-25 בפברואר 2023 קלע שיא קריירה של 35 נקודות בניצחון קבוצתו על פרדו 79–71, שיא האוניברסיטה לשחקן בעונתו הראשונה.<ref></ref>

ב-31 במרץ 2023 הכריז כי יתמודד בדראפט 2023 ב-NBA.<ref></ref><ref></ref>

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת אינדיאנה
קטגוריה:אמריקאים שנולדו ב-2003
לאונרד מילר

לאונרד מילר (באנגלית: Leonard Miller; נולד ב-26 בנובמבר 2003) הוא כדורסלן קנדי המשחק בעמדת הסמול פורוורד בקבוצת מינסוטה טימברוולבס.

==קריירה==
מילר נולד בסקארבורו, קנדה, ובצעירותו שיחק כדורסל, כדורעף וגולף.<ref></ref> לאחר שהחל לשחק כדורסל בתיכון מקומי,<ref></ref> הוא עבר לתיכונים ביוטה ובפלורידה, אך הפסיד כמה חודשי משחק בעקבות שבר בשורש כף היד, שדרש ניתוח, ושב לקנדה.<ref></ref><ref></ref> כאשר סיים את התיכון, השתתף מילר בנייקי הופ סאמיט,<ref></ref> הציג מועמדות לדראפט 2022 ב-NBA<ref></ref> ולבסוף משך אותה וב-7 בספטמבר 2022 הצטרף לג'י ליג איגנייט, מליגת הפיתוח של ה-NBA.<ref></ref><ref></ref> בעונת 2022/2023 העמיד ממוצעים של 16.9 נקודות, 10.1 ריבאונדים ו-1.7 אסיסטים ב-30.6 דקות למשחק.

ב-22 באפריל 2023 הכריז כי יתמודד בדראפט 2023 ב-NBA.<ref></ref> ב-23 ביוני 2023 הוא נבחר במקום ה-33 בדראפט על ידי הסן אנטוניו ספרס והועבר לטימברוולבס באופן מיידי.

ב-7 ביולי באותה שנה הוא ערך את משחקו הראשון בליגת הקיץ של ה-NBA וסיים עם שורה סטטיסטית של 16 נקודות, 11 כדורים חוזרים, 2 אסיסטים, 2 חטיפות וחסימה.

==קישורים חיצוניים==

==הערות שוליים==

קטגוריה:כדורסלנים קנדים
קטגוריה:כדורסלני ג'י ליג איגנייט
קטגוריה:קנדים שנולדו ב-2003
פליפה סנטוס

פליפה סילבה קוראה דוס סנטוס (בפורטוגזית: Felipe Silva Correa dos Santos; נולד ב-3 בינואר 1997 בסאו פאולו שבברזיל) הוא כדורגלן ברזילאי המשחק בעמדת קשר הכנף בקבוצת הפועל חיפה מליגת העל.

== קריירת מועדונים ==
סנטוס גדל במחלקת הנוער של פלמיירס, והחל את הקריירה המקצוענית שלו בקבוצת פאוליסטה הברזילאית.

בהמשך שיחק סנטוס בקבוצות אנקראן ומריבור מליגת העל הסלובנית.

ב-1 ביולי 2021 חתם סנטוס בשמאחי מליגת העל האזרית. הוא ערך 21 הופעות ליגה במדי המועדון, בהן הבקיע ששה שערים.

ב-1 ביולי 2022 חתם בגבאלה מליגת העל האזרית.

ב-2023 חתם בהפועל חיפה, במלחמת חרבות ברזל נסע לעזור לחיילי צבא הגנה לישראל בחזית הדרומית עם רצועת עזה.

== קישורים חיצוניים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:סאו פאולו: כדורגלנים
קטגוריה:כדורגלני מריבור
קטגוריה:כדורגלני שמאחי
קטגוריה:כדורגלני גבאלה
קטגוריה:כדורגלני הפועל חיפה
קטגוריה:כדורגלנים זרים בישראל
קטגוריה:ספורטאים זרים בסלובניה
קטגוריה:ספורטאים זרים באזרבייג'ן
קטגוריה:ספורטאים ברזילאים בישראל
קטגוריה:ברזילאים שנולדו ב-1997